**Neumann János Kollégium - felhívás**

A lakiteleki Népfőiskola és a Nemzeti Művelődési Intézet 2019 április végén szakmai képzést indít Neumann János Kollégium elnevezéssel. A kollégium célja, hogy a hallgatók megismerkedjenek Neumann János tudományos életművével, illetve olyan fejlesztésekről és kutatásokról értekezzenek, amelyek meghatározzák a világ következő 5-10 évének alakulását. Fontos hogy, a digitális jövőkép kérdéseire, helyi és nemzeti szintű válaszokat találjunk.

A kollégium ideje alatt a felvételt nyert hallgatók lehetőséget kapnak arra, hogy részt vegyenek egy interaktív kiállítóház megtervezésében és létrehozásában.

A kollégiumba olyan 18-35 év közötti egyetemisták, főiskolások, fiatal gazdák, vállalkozók, valamint az informatika, szociológia, közösségszervezés, vidékfejlesztés területén tanuló vagy dolgozó fiatalok jelentkezését várjuk, akik érdeklődnek az informatika, robotika és annak jövője iránt.

**A képzés tematikája:**

Neumann János életműve \* értékalapú gondolkodás \* komplexitás, rendszerszemlélet (szemléletformálás) \* térinformatika, tervezés időben és térben \* hálózatok, hálózatfejlesztés \* fejlesztéspolitikai koncepciók \* kulturális alapú gazdaságfejlesztés \* tematikus kutatási eredmények elemzése, feldolgozása \* infokommunikációs technológiák \* kreatív ipar, kreatív gazdaság \* K+F a vállalati szektorban, egyetemeken \* az elkövetkezendő 5-10 év technológiai fejlődése \* kiemelkedő magyar eredmények a tudomány és a technológia területén \* 4. Ipari forradalom lehetőségei és veszélyei \* robotika \* 3D nyomtatás \* 5G, IoT és AI \* Nanotechnológia \* Csillagászat

 **A képzés ütemezése:**

2019 áprilisa és 2020 decembere között nyolc alkalommal, negyedévenként egy-egy bentlakásos hétvége a lakiteleki Népfőiskolán. A szállás, étkezés és az előadások támogatóinknak köszönhetően díjmentesek, csak a regisztrációs díjat kell megfizetni, melynek összege 5.000 Ft/alkalom.
Ezen felül 2019 júliusában nyári szabadegyetemet tartunk a kollégium hallgatói részére.

**Részvétel, jelentkezés:**

Jelentkezés és további információ: https://goo.gl/forms/nJmvecJ3WrC2cggW2
Jelentkezés a megadott linken a fényképes önéletrajz, valamint a motivációs levél megküldésével a neumannkollegium@gmail.com e-mail címre.
Határidő: 2019. március 25. (hétfő)
Kérjük, amennyiben rendelkezik témavezetői vagy munkahelyi vezetői ajánlással, azt is küldje meg!

Lakitelek, 2019. március 1.

|  |  |  |
| --- | --- | --- |
| Lezsák Sándor*a Magyar Országgyűlés alelnöke, a képzés védnöke* | Kárpáti Árpád*a Nemzeti Művelődési Intézet kiemelt programok igazgatója* | Bosnyák Dániel*a lakiteleki Népfőiskola munkatársa*  |